**Előterjesztés**

Tisztelt Képviselő-testület!

Az államháztartásról szóló törvény végrehajtásáról szóló 368/2011. (XII.31.) Korm. rendelet (a továbbiakban: Ávr.) 167/B. §. (2) bekezdésében kapott felhatalmazás alapján, a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet (továbbiakban: PM rendelet) 2023. március 9-ével bekövetkezett változása miatt a Magyar Államkincstár, mint törzskönyvi nyilvántartást vezető szerv, hivatalból indított eljárás keretében a törzskönyvi jogi személy közhiteles törzskönyvi nyilvántartásba bejegyzett kormányzati funkció kódjait érintően a **041231 – Rövid időtartamú** **közfoglalkoztatás kormányzati funkció kódot törölte.**

A Magyar Államkincstár által vezetett törzskönyvi nyilvántartásból törölt kormányzati funkció kódot a költségvetési szerv alapító okiratából is törölni kell az államháztartásról szóló 2011. évi CXCV. törvény (továbbiakban: Áht.) 105. §. (3) bekezdés, valamint az Ávr. 5.§.(4) bekezdés és 167/C. §. (1) bekezdés d) pontjaiban foglaltaknak megfelelően a soron következő okirat módosításban, de a PM rendelet 9. §-a értelmében legkésőbb a módosítás hatálybalépésétől számított 90 napon belül, 2023. június 7. napjáig, tekintettel arra, hogy az alapító okiratok érvénytelen kormányzati funkciókat nem tartalmazhatnak. Abban az esetben, ha a helyi önkormányzat, a nemzetiségi önkormányzat és a térségi fejlesztési tanács szervezeti és működési szabályzata, a társulási megállapodás tartalmazza az alaptevékenység kormányzati funkció kódjait, akkor abban is szükséges a változások átvezetése.

Mindezek alapján kérem a Tisztelt Képviselő-testületet, hogy az Önkormányzat Szervezeti és Működési Szabályzatából a **041231 – Rövid időtartamú közfoglalkoztatás kormányzati funkció kódot törölje**.

Kelt: 2023. május 18.

Kissné Szántó Mária

jegyző