**MEGBÍZÁSI SZERZŐDÉS**

**(Egységes szerkezetben)**

amely létrejött egyrészről: **Nóráp Település Önkormányzata** (székhely: 8591 Nóráp, Kossuth utca 48.) képviseli: Horváth József Csaba polgármester, továbbiakban, mint **Megbízó,**

másrészről: **GB Dental Kft,** melynek szervezeti képviselője **Dr. Glied-Berke Barbara** (székhelye: 8500 Pápa, Zimmermann u. 8., cégjegyzékszáma: 19-09-520233, adószáma: 26609324-1-19,) továbbiakban **Vállalkozó** között –a szerződésben részletezett fogorvosi feladatok ellátására- alulírott napon és helyen, az alábbi feltételek szerint:

1. Megbízó megbízza a vállalkozót a jelen szerződésben rögzített fogorvosi feladatok ellátásával Nóráp településre vonatkozóan.

1. Vállalkozó a megbízást elfogadja és vállalja, hogy a háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendeletben meghatározott és ezen belül a jelen szerződés 5. pontjában szereplő feladatok ellátásáról - az érvényes szakmai szabályoknak megfelelően - folyamatosan gondoskodik. Vállalkozó kötelezettséget vállal arra, hogy jelen megbízási szerződés tárgyát képező egészségügyi szolgáltatást a jogszabályoknak és szakmai szabályoknak megfelelően magas szakmai színvonalon jogosult és köteles nyújtani, saját költségén alkalmazott, megfelelő szakképzettségű szakdolgozók közreműködésével.

1. Felek lerögzítik, hogy a fogorvosi tevékenységért felelős ellátó orvos a Vállalkozó képviseletében: Dr. Glied-Berke Barbara (pecsétszáma: 67211). A tevékenységért felelős orvos a jelen szerződés megkötésekor és hatályban léte alatt folyamatosan szavatol azért, hogy rendelkezik az önálló orvosi tevékenységről szóló 2000. évi II. tv. 1. § (2) bekezdés c) pontja szerinti praxisjoggal.

1. A Megbízó a vállalkozónak havi fix díjat fizet a körzet működtetésével kapcsolatosan. A fix díj havonta bruttó 50 000 Ft. A fix díjat a Megbízó a vállalkozó részére minden hónap 10. napjáig számla ellenében jogosult és köteles utalással a vállalkozó OTP Banknál vezetett 11748045-24815901 számú bankszámlájára megfizetni. (2023. január 1-től 2023. június 30-ig fizetendő díjat egyösszegben legkésőbb június 30. napjáig utalással egyenlíti ki megbízó.) Szerződő felek megállapodása szerint a fix díj havi összege minden év január 1. napjától kezdődő hatállyal a KSH által közzétett előző évi hivatalos infláció mértékével azonos százalékkal nő, melynek kezdő időpontja 2024.01.01. Felek megállapodása alapján a szerződésben megállapított havi 50.000 Ft díjösszeg 2023. december 31-ig nem változik.
2. A 4. pontban szereplő megbízási díj az alábbi fogászati beavatkozások térítésmentes igénybe vételi lehetőségét tartalmazza:

* fogorvosi konzultációk, kontrollok, gyermek és felnőtt szűrővizsgálatok, stomato-onkológiai vizsgálatok, szakrendelésre utalás, receptírás
* injekció adása, intraorális érzéstelenítés
* gyökérkezelés, gyökértömés készítése,
* esztétikus és ideiglenes tömés készítése
* fogkőeltávolítás
* egyszerű fogeltávolítás, vérzéscsillapítás
* sürgősségi fogászat

A felsorolt beavatkozásokon kívül minden más fogászati kezelésért a szolgáltató által meghatározott aktuális piaci árat kell fizetni.

1. A rendelő épülete, berendezése és felszerelése a vállalkozó tulajdonát képezi. Fenntartásáról, karbantartásáról, javításáról és cseréjéről a vállalkozó gondoskodik. A szakmai felszerelés (gyógyszer, vegyszer, egyszer használatos eszközök, gyógyászati eszközök, gyógyászati műszerek beszerzése, javítása, működtetése), megfelelő mennyiségi és minőségi szinten tartásáról a vállalkozó maga gondoskodik. A jogszabály által előírt minimumfeltételeknek megfelelő felszerelésekről és berendezési tárgyakról folyamatosan, saját költségén köteles gondoskodni.

1. Vállalkozó a tevékenységével összefüggően keletkező veszélyes hulladék elszállításáról és

megsemmisítéséről folyamatosan, saját költségén köteles gondoskodni.

1. Vállalkozó a következő rendelési időben köteles ellátni a rendelést Pápán, a Zimmermann u. 8. szám alatti rendelőben:

|  |  |
| --- | --- |
| Rendelés napja | Rendelési idő |
| Hétfő | 12,00-20,00 |
| Kedd | 8,00-16,00 |
| Szerda | 14,00-18,00 |
| Csütörtök | 14,00-18,00 |
| Péntek | 8,00-14,00 |

Iskolafogászat: kedd: 8-11 óráig

* 1. Vállalkozó köteles a rendelési idejét és elérhetőségét jól látható helyen kifüggeszteni.
  2. Vállalkozó mindenkori rendelési idejének aktuális módosítása a Megbízó részéről egy tudomásul vételt igényel, amely nem jár szerződés módosítással, sem a szerződéses óraszám csökkenésével.

1. a) Vállalkozó a munkavégzésben történő akadályoztatása esetén a helyettesítéséről maga köteles gondoskodni és annak pénzügyi fedezetét viselni. Tudomásul veszi, hogy a helyettesítést csak olyan orvos láthatja el, aki megfelel a tevékenység gyakorlásához szükséges feltételeknek.

b) A vállalkozó 30 napot meghaladó távollét esetén azt köteles a megbízóval előzetesen egyeztetni.

1. Az általános helyettesítést a Vállalkozó az általa alkalmazott fogorvosokkal saját rendelőjében köteles ellátni a saját költségére. Amennyiben a helyettesítés itt nem megoldható, akkor a sürgős esetekre vonatkozóan a helyettesítést Székelyné Dr. Lázár Zsuzsanna fogorvos látja el saját rendelési idejében, a Pápa, Jókai utca 5-9. alatt található fogászati rendelőjében.

1. A fogorvosi teendők ellátásához szükséges szakmai feltételek megteremtése a vállalkozó kötelezettsége. Tudomásul veszi, hogy a szerződés hatályban léte alatt tevékenységét a 4/2000.(II.25.) EüM. rendelet 12. §-ában meghatározott képesítési előírásoknak megfelelő szakdolgozó igénybevételével köteles végezni.

1. Vállalkozó kijelenti, hogy a feladat ellátásához szükséges felelősségbiztosítással rendelkezik, a munkavégzése során okozott károkért való anyagi és erkölcsi felelősséget a mindenkor hatályos jogszabályi rendelkezések által meghatározott mértékben magára vállalja, melyeket az általa megkötött felelősségbiztosítás útján is garantál.

1. A jelen szerződést a felek határozatlan időre kötik. A szerződést hat hónapos felmondási idő mellett lehet felmondani. A felmondást írásban kell közölni és indokolással kell ellátni.
2. Szerződés megszűnés egyéb nevesített esetei:

14./1. Megbízó a megbízási szerződést felmondja, ha a vállalkozó:

• a megbízási szerződésben vállalt kötelezettségeit többszöri írásbeli felszólítás ellenére sem teljesíti,

* + - folytatólagosan megszegi a jogszabályban foglalt működésre vonatkozó előírásokat,
    - a tevékenységért felelős fogorvos egészségügyi tevékenység végzésére való jogosultságát bármely okból elveszti.

14./2. A vállalkozó a megbízási szerződést azonnali hatállyal felmondja, ha a Megbízó, a részére járó aktuális havi fix díjat többszöri írásbeli felszólításra sem teljesíti vagy egyéb rendkívüli körülmény áll elő.

1. A 14./1. pontban foglaltak esetén történő felmondáskor a vállalkozó részére kártalanítás nem jár.

1. Felek megállapodnak, hogy a szerződés felmondása esetén a szerződés lejártáig a folyamatos ellátást a vállalkozó köteles biztosítani kivéve, ha a felmondás oka a Megbízó fizetési kötelezettségének elmaradása vagy más rendkívüli ok.

1. Jelen szerződés 2023 január 1. napján lépett hatályba, és határozatlan időre szól és vele egyidőben a Dr. Glied-Berke Barbara egyéni vállalkozóval kötött megbízási szerződés érvényét veszti.
2. Jelen megbízási szerződés a Felek közös megegyezésével, írásban módosítható.

1. Vállalkozó tudomásul veszi, hogy a működtetési jog elidegenítése esetén a működtetési jogot megszerző a vevő jogán nem léphet automatikusan a szerződéses jogviszonyba vállalkozóként.

1. A jelen szerződésben nem szabályozott kérdésekben a Ptk. (2013. évi V. törvény). rendelkezései az irányadók.

Szerződő felek kölcsönösen törekednek arra, hogy a szerződésből eredő vitás kérdéseket peren kívül rendezik. Amennyiben a felek vitás kérdésben megegyezni nem tudnak, szerződő felek a Pápai Járásbíróság illetékességét kötik ki.

E szerződést felek értelmezték, s mint akaratukkal mindenben megegyezőt jóváhagyólag aláírták.

Nóráp, 2023. június 10.

Horváth József Csaba Dr. Glied-Berke Barbara

polgármester sk fogszakorvos Megbízó Vállalkozó, a GB Dental Kft képviselője